CELEX: 62012TA0048
Language: bg
Date: 2014-07-16 00:00:00
Title: Дело T-48/12: Решение на Общия съд от 16 юли 2014 г.  — Euroscript — Polska/Парламент (Обществени поръчки за услуги — Процедура за възлагане на обществени поръчки — Доставка на преводачески услуги на полски език — Решение, изменящо решението за класиране на жалбоподателя на първо място в списъка на избраните оференти — Възлагане на основния рамков договор на друг оферент — Искане за преоценяване — Срок — Отлагане на процедурата — Прозрачност — Равно третиране)

1.9.2014   
            
            
               BG
            
            
               Официален вестник на Европейския съюз
            
            
               C 292/33
            
         Решение на Общия съд от 16 юли 2014 г. — Euroscript — Polska/Парламент
   (Дело T-48/12) (1)
   
   ((Обществени поръчки за услуги - Процедура за възлагане на обществени поръчки - Доставка на преводачески услуги на полски език - Решение, изменящо решението за класиране на жалбоподателя на първо място в списъка на избраните оференти - Възлагане на основния рамков договор на друг оферент - Искане за преоценяване - Срок - Отлагане на процедурата - Прозрачност - Равно третиране))
   2014/C 292/39
   Език на производството: френски
   
      Страни
   
   
      Жалбоподател: Euroscript — Polska Sp. z o.o. (Краков, Полша) (представител: J.-F. Steichen, адвокат)
   
      Ответник: Европейски парламент (представители: L. Darie и P. Biström)
   
      Предмет
   
   Искане за отмяна на решението на Парламента от 9 декември 2011 г., изменящо решението от 18 октомври 2011 г., с което жалбоподателят е класиран на първо място в списъка на избраните оференти и му е възложен основният договор в рамките на процедура за възлагане на обществена поръчка PL/2011/EU за доставката на преводачески услуги на полски език (ОВ 2011/S 56-090361), и при условията на евентуалност, искане за отмяна на тази процедура за възлагане на обществена поръчка.
   
      Диспозитив
   
   
               1)
            
            
               Отменя решението на Европейския парламент от 9 декември 2011 г., изменящо решението от 18 октомври 2011 г., с което Euroscript — Polska Sp. z o.o. е класирано на първо място в списъка на избраните оференти и му е възложен основният договор в рамките на процедура за възлагане на обществена поръчка PL/2011/EU за доставката на преводачески услуги на полски език (ОВ 2011/S 56 090361).
            
         
               2)
            
            
               Осъжда Парламента да заплати съдебните разноски
            
         
      (1)  ОВ C 109, 14.4.2012 г.